**Акадэмія навук і літаратуры ў Майнцы** (ням.: Akademie der Wissenschaften und der Literatur Mainz, скар. **AdW-Mainz**) — грамадская некамерцыйная арганізацыя, навукова-даследчы цэнтр пры штаб-кватэры Саюза Акадэмій навук Германіі.

Гісторыя
--------

Акадэмія навук і літаратуры ў Майнцы была заснавана 9 ліпеня 1949 г. па ініцыятыве вядомага нямецкага пісьменніка Альфрэда Дзёбліна (1878—1957) і шэрагу іншых дзеячаў навукі і мастацтва. Новы навукова-даследчы цэнтр ствараўся высілкамі членаў расфарміраванай Прускай акадэміі навук, якія апынуліся ў французскай і брытанскай акупацыйных зонах Германіі пасля Другой сусветнай вайны. У пэўным сэнсе, акадэмія навук у Майнцы разглядалася як заходнегерманская пераемніца Прускай акадэміі, у супрацьлегласць фармальнай правапераемніцы — Акадэміі навук ГДР.

У аснову праекта стварэння акадэміі таксама былі пакладзены ідэі Готфрыда Вільгельма Лейбніца, які развіваў канцэпцыю інстытуцыяналізацыі навукі ў перыяд сваёй службы пры двары курфюрста Майнцкага. На гербе арганізацыі змешаны дэвіз «Духам Лейбніца» (лац.: Genio Leibnitii).

Пасля стварэння Саюза Акадэмій навук Германіі менавіта акадэмія ў Майнцы стала базавай пляцоўкай для развіцця супрацоўніцтва паміж рэгіянальнымі навукова-даследчымі цэнтрамі асобных федэральных зямель, тут жа была створана штаб-кватэра гэтай арганізацыі.

Структура
---------

Акадэмія навук і літаратуры ў Майнцы ў арганізацыйным плане трохі адрозніваецца ад структуры, традыцыйнай для аналагічных устаноў Германіі: як і Вестфальская акадэмія навук яна аб’ядноўвае не толькі навукоўцаў, але і дзеячаў мастацтва. Вылучаюцца 3 класы ў складзе акадэміі:

* **Матэматыка-прыродазнаўчанавуковы клас** — мае ў сваім складзе 8 камісій і даследчых груп, галоўным чынам у галіне медыцыны і біялогіі. На чале класа Акадэмік-сакратар, Віцэ-прэзідэнт акадэміі навук, прафесар Герхард Вегнер[de] (ням.: Prof. Dr. rer. nat. Dr. h.c. Gerhard Wegner).
* **Клас гуманітарных і грамадскіх навук** — найбуйнейшае падраздзяленне акадэміі, якое ўключае ў сябе 36 камісій і даследчых груп, што здзяйсняюць праекты галоўным чынам у галіне філалогіі і гісторыі. На чале класа Акадэмік-сакратар, Віцэ-прэзідэнт акадэміі навук, прафесар Гернат Вільгельм (ням.: Prof. Dr. phil. Gernot Wilhelm).
* **Клас літаратуры** — ажыццяўляе мерапрыемствы па даследаванні і актыўным фарміраванні сучаснага літаратурнага працэсу ў Германіі і нямецкамоўным свеце. На чале класа Акадэмік-сакратар, Віцэ-прэзідэнт акадэміі навук, прафесар Норберт Мілер (ням.: Prof. Dr. phil. Norbert Miller).

Кіраўніком акадэміі з’яўляецца Прэзідэнт, якому падпарадкоўваецца кіруючы орган Акадэміі — Праўленне, якое склажаецца з віцэ-прэзідэнтаў і іх намеснікаў. У наш час пасаду прэзідэнта акадэміі займае ўсходазнавец Гернат Вільгельм (ням.: Gernot Wilhelm).

Прэзідэнты
----------

* 2005—2013 — Эльке Люцьен-Дрэколь[de]
* з 2013 — Гернат Вільгельм[de]

Зноскі
------

1. ↑  Global Research Identifier Database — 2015. Праверана 13 мая 2020.<a href='https://wikidata.org/wiki/Track:Q27768150'></a>
2. ↑  official website Праверана 9 чэрвеня 2020.<a href='https://wikidata.org/wiki/Track:Q22137024'></a>
3. ↑   Праверана 23 верасня 2019.
4. ↑
5. ↑  Aufgaben und Tätigkeiten der Akademie **(нявызн.)**. Архівавана з першакрыніцы 29 сакавіка 2012. Праверана 17 снежня 2009.
6. ↑  Über die Akadimieunion Архівавана 15 снежня 2009 года.

|  |  |
| --- | --- |
| ⚙️   У сацыяльных сетках | Твітэр |
| 

| Нарматыўны кантроль |
| --- |
| BAV: ADV10167567 · BNC: a11129402 · BNE: XX100674 · BNF: 11870642q · CiNii: DA02514235 · GND: 35487-9 · ISNI: 0000 0001 2158 156X · LCCN: n80076417 · Microsoft: 2800768169 · NKC: kn20020426002 · NLA: 35134873 · NUKAT: n96015302 · SUDOC: 026462397 · VIAF: 130896172 |

 |